หุ้นเด้งหลังเปิดเช้าร่วง5จุด
ตลาดหุ้นช่วงเช้าปรับตัวลดลงแตะจุดต่ำสุด 727.81 จุด&nbsp;และเด้งขึ้นหลังนายกฯประกาศไม่ยุบสภา
15 มี.ค. 2553

ตลาดหุ้นช่วงเช้าปรับตัวลดลงแตะจุดต่ำสุด 727.81 จุด และเด้งขึ้นหลังนายกฯประกาศไม่ยุบสภา
ตลาดหุ้นเปิดตลาดเช้าวันนี้ ดัชนีปรับตัวลดลงในแดนลบทันทีโดยไปแตะจุดต่ำสุด 727.81 จุด  หรือลดลง 5.35 จุด ท่ามกลางการชุมนุนมของกลุ่มนปช.ที่เรียกร้องให้รัฐบาลยุบสภาภายในเที่ยงของวันนี้ แต่ปรากฎว่าหลังรัฐบาลแถลงจุดยืนจะไม่ยุบสภา ส่งผลให้ดัชนีเด้งขึ้น โดย ณ เวลา 10.24 น.ดัชนีเคลื่อนไหวที่ 732.78 จุด ลดลง 0.56 จุด หรือ 0.08%
นักวิเคราะห์หลักทรัพย์ประเมินว่า ดัชนีจะผันผวนตามข่าวการเคลื่อนพลของกลุ่มเสื้อแดง โดยเปิดลงแล้วขึ้นแกว่งตัว  ผันผวนกรอบแนวรับ 722 – 725 จุด และแนวต้าน 735 - 738 จุด โดยต้องจับตาการเคลื่อนไหวของกลุ่มนปช.หลังจากรัฐบาลไม่ยุบสภาตามข้อเรียกร้องว่ากลุ่มนปช.จะใช้ยุทธการใดต่อไป